កេរមរតកដូនតា

កេរមរតកដូនតា (បទ ពាក្យ៨)+ កេរមរតកដូនតា (បទ ពាក្យ៨)(១) អក្ខរាដែលចារនារាត្រីស្ងាត់ ព្រោះមានវិបត្តហាស្ដីមិនចេញតឹងណែនឪរ៉ាឈឺផ្សាទោម្នេញ នេត្រារលីងរលោងឥតល្ហែ។(២) សោកស្ដាយអតីតកិត្យានុភាព ល្បីគ្មានគូប្រៀបកិត្តិនាមជាតិខ្មែរពេលក្រោយប្តូរផ្លាស់ក្រឡាស់កែប្រែ ប្រជាលង់ហែក្នុងសមុទ្រកម្ម។(៣) យប់កាន់តែជ្រៅខ្ញុំនៅនិពន្ធ ជូនមហាជនរំលឹកចងចាំសំនេរវាចាអក្ខរាបណ្ដាំ​ សំរាប់ជាថ្នាំជំនួយស្មារតី។(៤) កើតមកមួយជាតិសល់ធាតុមួយចាន មិនគួរខកខានរៀបរាប់សេចក្ដីចំណេះដែលមានជូនញាតិប្រុសស្រី មិនទុកក្នុងដីជាមួយរូបកាយ។(៥) ពូជខ្មែរជាពូជប្រពៃកន្លង នគរចម្បងអស់ដែនទាំងឡាយប្រជាសុខសាន្ដរស់នៅសប្បាយ ភោគទ្រព្យនាយអាយសំបូរឥតខ្វះ។(៦) សម្បត្តិមច្ឆាបឹងទន្លេសាប ពពួកសត្វស្លាបហោះហើរស្អេកស្កះព្រឹក្សព្រៃធម្មជាតិជំរកល្អល្អះ ត្បូងពេជ្រដេរដាស់នៅបរបៃលិន។(៧) ថ្មធ្យូងរ៉ែប្រេងមានច្រើនសន្ធឹក វស្សាផ្ដល់ទឹកដកស្ទូងច្រូតកិនដីមានជីជាតិបើពូកែប៉ិន កុំនៅចាំសិនដុតជើងដុតដៃ។(៨) បន្លែបង្កាធ្វើច្បារដំណាំ រុក្ខជាតិដើមថ្នាំរួមផ្សំកែច្នៃស្រាវជា្រវពេលយប់ធ្វើការពេលថ្ងៃ នាំក្ដីស្រម៉ៃក្លាយជាការពិត។(៩) ធនធានដែលបានរៀបរាប់អន្លើ ហាក់ដូចនៅស្ទើរបើតាមការគិតផ្ដល់ផលអនេកសំរាប់ញាតិមិត្ត នេះជាទឹកចិត្តរបស់ដូនតា។(១០) ដូចនេះក្នុងនាមអ្នកទទួលផល ដឹងគុណនឹកដល់អ្នកផ្ដល់សង្ខារស្វែងយល់អោយច្បាស់ខ្មែរជានរណាខិតខំរក្សាអភិវឌ្ឍកេរ្តិ៍។(១១) តាមការស្រាវជា្រវសិលាចារិក តែងប្រទះញឹកពាក្យពេជ្រថាក្មេរដើមហេតុនៃពាក្យនោះគឺគេមេ មរតកឋិតថេរដែលមេផ្ដល់ជាក់។(១២) ប្រទេសយើងពិតមាតាធិប្បតេយ្យ ព្រោះហេតុអាស្រ័យមានស្រ្ដីម្នាក់គឺព្រះនាងនាគបារមីវង់ភក្រ្ដ័ គឺទ្រង់ជាអ្នកគ្រប់គ្រងដែនដី។(១៣) ហេតុនេះខ្មែរយើងសន្មត់ពាក្យមេ ជាពាក្យមុខគេគ្រប់ន័យសេចក្តីមេដៃមេស្រុកមេទ័ពមេព្រៃ មេធាវីក្ដីមេលេខមេទឹក។(១៤) មេកាព្យមេថ្នាំមេជាមេរយ គឺស្ដែងបញ្ជាក់ថែមក្រើនរំលឹកមរតកដូនតាមានច្រើនសន្ធឹក ទំាងនេះជាទឹកព្រះទ័យបព្វជន។(១៥) កុលបុត្រកុលធីតាថ្លាថ្លៃអើយ ចូរកុំព្រងើយតបស្នងសងគុណបង្កើនចំណេះរៀនលេខនព្វន្ដ ប្រែក្លាយជាជនប្រសើរឧត្ដម។និពន្ធដោយ រដ្ឋា ចាន់ថន១១ កញ្ញា ២០២០

Category:កំណាព្យ